Golden Child

**Golden Child** (), 10 հոգուց բաղկացած հարավկորեական տղաների խումբ Woollim Entertainment-ի ներքո։ Golden Child խմբի անունը նշանակում է, որ 100 տարվա ընթացքում կա միայն մեկ «*կատարյալ երեխա»*, որը ղեկավարում է Կորեայի երաժշտական ինդուստրիան և միևնույն ժամանակ առաջատար է լինելու հաջորդ 100 տարիների ընթացքում։ Golden Child խմբի անդամներն են՝ Լի Դեյոլ, Ուայ, Լի Չանջուն, Թեգ, Կիմ Դոնհյոն, Հոնգ Ջուչան, Բե Սընմին, Բոնգ Ջեհյոն, Կիմ Ջիբոմ և Չվե Բոմին, որոնք ընտրվել են 2017 թվականին Woollim Entertainment-ի նորեկների «W Project» նախագծի միջոցով։ 2017 թվականի մայիսին պաշտոնական գործունեությունն իրականացվել է Mnet հեռուստաալիքի երաժշտական ռեալիթի շոուի՝ «2017 Woollim PICK»-ի միջոցով։ Օգոստոսի 28-ին իրենց դեբյուտային «Gol-Cha!» ալբոմը թողարկելուց հետո առաջին դեբյուտային ելույթն ունեցան սեպտեմբերի 1-ին KBS2 հեռուստաալիքի «Music Bank» երաժշտական նախագծում։

Ֆանդոմի անունը՝ GOLDENNESS:

Ներկայումս խմբի անդամ Լի Դեյոլը անցնում է զինվորական ծառայություն։ Ուայը մարտի 21-ին կմեկնի զինվորական ծառայության։ 2023 թվականի մարտի 21-ից հետո խումբը իր գործունեությունը կշարունակի ութ հոգով։

## Գործունեություն
### 2015-2017 թվականներ։ Կազմավորում
2015 թվականի հունվարի 9-ին Woollim Entertainment-ը հայտարարեց, որ ստեղծելու է նոր տղաների խումբ, իր աղջիկների՝ Lovelyz խմբի ստեղծումից անմիջապես հետո՝ առանց կոնկրետ ժամանակացույց հայտարարելու։ 2016 թվականի հունվարի 5-ին Woollim Entertainment-ը հայտարարեց, որ պատրաստվում է 11 հոգանոց տղաների նոր խմբի դեբյուտին։

Հայտնի է նաև, որ Լի Դեյոլը Infinite խմբի անդամ Լի Սանյոլի կրտսեր եղբայրն է։

2017 թվականի հունվարի 10-ին Woollim Entertainment-ը շարունակեց նոր սերնդի նորաստեղծ «W Project» նախագիծը։ Պաշտոնապես հայտարարվեց, որ տարվա ընթացքում այդ նախագծի միջոցով կստեղծվի նոր տղաների խումբ։ Հաջորդ նախագծի շրջանակներում հայտարարվեց, որ հունվարին հայտնի կդառնան նոր տղաների և աղջիկների խմբերի գլխավոր վոկալիստները։ Հունվարի 16-ին Woollim Entertainment-ը ներկայացրեց գլխավոր վոկալիստներ Հոնգ Ջուչանին և Յուն Սոյունին։ Թողարկվեց «No one like you/너 같은 사람 없더라» թվային սինգլի տեսահոլովակը, որին հաջորդեցին հունվարի 17-ի ալբոմի պաստառը, և հունվարի 18-ի Հոնգ Ջուչանի անձնական նկարների թիզերը, իսկ երգի նախադիտման տեսահոլովակը թողարկվեց հունվարի 19-ին։ Հունվարի 20-ին Հոնգ Ջուչանը և Յուն Սոյունը թողարկեցին թվային սինգլ՝  «No One Like You/ 너 같은 사람 없더라» երգը և նույն օրը  թողարկեցին «Color Live» երգի տեսահոլովակը Loen Entertainment-ի SBS հեռուստաալիքի 1theK ալիքով։ Երգի թողարկումից հետո այն գրավեց տարբեր երաժշտական կայքերի լավագույն հորիզոնականները, և դրա միջոցով Woollim Entertainment-ը հաջողությամբ սկսեց նորաստեղծ նախագիծը։ Փետրվարի 6-ին Woollim Entertainment-ը թիզերների միջոցով ներկայացրեց Լի Չանջունին և Թեգին` հաջորդ սերնդի նորեկների «W Project» նախագծի երկրորդ մասնակիցներին։ Փետրվարի 8-ին նոր թվային «Drought» (가뭄) սինգլի ալբոմի պաստառը թողարկելուց հետո, փետրվարի 10-ի կեսգիշերին դուրս եկան Թեգի անձնական նկարները, նույն օրը կեսօրին հաջորդաբար հրապարակվեցին Լի Չանջունի անձնական նկարները, իսկ փետրվարի 12-ի երաժշտական նախադիտման տեսահոլովակը։ Փետրվարի 13-ին Լի Չանջունը և Թեգը թողարկեցին թվային սինգլը «Drought» (가뭄)՝ Rphabet խմբի BEE-ի մասնակցությամբ։ Մարտի 27-ին Woollim Entertainment-ը ներկայացրեց նոր սերնդի նորեկների «W Project» նախագծի երրորդ մասնակիցներին՝ Լի Դեյոլին, Փակ Ջեսոկին և Կիմ Դոնհյոնին՝ թիզերների միջոցով։ Պարզվեց, որ անդամ Լի Դեյոլը Infinite երաժշտական խմբի անդամ Լի Սանյոլի կրտսեր եղբայրն է։ Դրա շնորհիվ նա մեծ ուշադրության արժանացավ։ Մարտի 29-ի կեսգիշերին նոր նախագծի ֆիլմի թիզերի թողարկումից հետո մարտի 31-ին թողարկվեց ամբողջական տեսահոլովակը։

2017 թվականի ապրիլի 26-ին Woollim Entertainment-ը Mnet հեռուստաալիքի միջոցով հայտարարեց, որ իրենք նկարահանում են դեբյուտային ռեալիթի շոու հաջորդ տղաների խմբի՝ Woollim Boys-ի համար։ Մայիսի 15-ին Woollim Entertainment-ը թողարկեց նոր տղաների խմբի՝ Golden Child խմբի անվանումը և խմբի լոգոն։ Այնուհետև՝ մայիսի 17-ին, մայիսի 22-ին հրապարակվեցին Golden Child-ի վերջին դեբյուտային անդամների անունները և յուրաքանչյուր անդամի անհատական նկարները։ Նույն օրը Golden Child-ը թողարկեց Mnet-ի առաջին ռեալիթի շոուն՝ «2017 Woollim PICK»: Մայիսի 30-ին Golden Child-ը սկսեց իր առաջին պաշտոնական հեռարձակումը Mnet հեռուստաալիքում «2017 Woollim PICK»-ի միջոցով։
մինի|282x282փքս|Golden Child-ը 2017 թվականի Սեուլի միջազգային երաժշտական մրցույթում։

### 2017-2018 թվականներ։ Սկզբնական գործունեություն
2017 թվականի հունիսի 29-ին Golden Child-ը հրապարակեց յուրաքանչյուր անդամի անհատական նկարները։ Հուլիսի 9-ին, մինչ իրենց պաշտոնական դեբյուտը, Golden Child-ը նախնական ելույթ ունեցավ COEX-ում, Գանգնամում, Սեուլում և հայտարարեց, որ իրենց պաշտոնական դեբյուտը մոտ է։ Հուլիսի 25-ին Woollim Entertainment-ը հաստատեց, որ Golden Child-ի դեբյուտը տեղի կունենա օգոստոսին։ Օգոստոսի 3-ի կեսգիշերին Golden Child-ը թողարկեց կարճ տեսահոլովակ և հայտարարեց իրենց դեբյուտային ալբոմի թողարկման ամսաթիվը։ Հայտարարվեց նաև մեկ ամսով առաջխաղացման ժամանակացույց ունենալու մասին։ Օգոստոսի 4-ին Golden Child-ը թողարկեց բացման կարճ հոլովակ։ Օգոստոսի 7-ին Golden Child-ը ներկայացրեց անդամներ Ուայի և Բոմինի կոնցեպտ ֆոտոշարքը, օգոստոսի 8-ին՝ Ջեհյոնի և Դոնհյոնի նկարները, օգոստոսի 9-ին՝ Ջեսոկինը և Սընմինինը, օգոստոսի 10-ին՝ Թեգի և Ջուչանի նկարները, իսկ օգոստոսի 11-ին՝ Դեյոլինը, Չանջունինը և Ջիբոմինը։  Անհատական նկարների թողարկումից հետո օգոստոսի 14-ին թողարկվեց խմբակային լուսանկար։ Օգոստոսի 19-ին Golden Child-ը թողարկեց իրենց դեբյուտային «Gol-Cha!» ալբոմի շապիկը։ Օգոստոսի 21-ին Golden Child-ի դեբյուտային «Gol-Cha!» ալբոմի առաջխաղացման ժամանակացույցը հայտարարվեց, որից հետո օգոստոսի 22-ին դուրս եկավ ալբոմի երգերի ցանկը, օգոստոսի 23-ին «Damdadi/담다디» գլխավոր երգի տեսահոլովակի թիզերը։ Օգոստոսի 24-ին և օգոստոսի 25-ին հաջորդաբար թողարկվեց երաժշտական տեսահոլովակի երկրորդ թիզերը և ալբոմի նախադիտման տեսահոլովակը։ Մինչ ալբոմի թողարկումը՝ օգոստոսի 28-ին, Golden Child-ը մեդիա ցուցադրություն անցկացրեց Սեուլի Հաննամդոն շրջանի Յոնսանգու թաղամասի Կապույտ հրապարակում և նույն օրը երեկոյան ժամը 18:00-ին թողարկեց իր դեբյուտային «Gol-Cha!» ալբոմը։ Սեպտեմբերի 1-ին Golden Child-ը իր ելույթը սկսեց KBS2 հեռուստաալիքի «Music Bank» ծրագրում, որին հաջորդեցին MBC հեռուստաալիքի «Show! Music Core» և SBS հեռուստաալիքի «Inkigayo» ծրագրերում դեբյուտային ելույթները։ Հոկտեմբերի 31-ին Golden Child-ը SBS հեռուստաալիքի «The Show» ծրագրում ավարտեց իր գլխավոր երգի «Damdadi/담다디»-ի ելույթները։ Նոյեմբերի 2-ին, Mnet հեռուստաալիքի «M Countdown»  ծրագրում սկսեց ելույթները b-side երգի «Doubt My Eyes/내 눈을 의심해» երգով և ավարտեց իր գործունեությունը նոյեմբերի 5-ին SBS հեռուստաալիքի «Inkigayo» ծրագրում։

«Golden Child»-ը 10 շաբաթ շարունակ ներկայացրել է իրենց դեբյուտային «Gol-Cha!» ալբոմը, ինչը անսովոր էր տղաների խմբի համար։ Այդ ընթացքում Golden Child-ը Mnet հեռուստաալիքի «M Countdown» նախագծում 4 շաբաթ անընդմեջ զբաղեցնում էր 6-րդ հորիզոնականը, ինչպես նաև թողարկման 9-րդ շաբաթում զբաղեցրել է 9-րդ հորիզոնականը։ Նրանց դեբյուտային «Gol-Cha!» ալբոմը գրանցել է ավելի քան 20,000 ալբոմի վաճառք՝ մտնելով 2017 թվականին դեբյուտային խմբերի դեբյուտային ալբոմների վաճառքի լավագույն տասնյակ։ Բացի այդ, Golden Child-ը առաջադրվել է «Rookie Award»-ի High1 Seoul Music Awards-ում և Mnet Asian Music Awards-ում՝ ամրապնդելով իր դիրքը որպես նորեկ։

2018 թվականի հունվարի 7-ին անդամ Պակ Ջեսոկը լքեց Golden Child խումբը առողջական խնդիրների պատճառներով և գործունեության ծանրաբեռնվածության պատճառով։ Woollim Entertainment-ը հայտարարեց, որ կաջակցի Golden Child-ին, որպեսզի վերակազմավորվելուց հետո հնարավորինս շուտ վերսկսեն թիմի բնականոն գործունեությունը։

### 2018 թվական։ «Miracle (기적)», «Goldenness», «WISH»
2018 թվականի հունվարի 15-ին Golden Child-ը հայտարարեց, որ վերադառնալու է հունվարի վերջին՝ վերակազմավորվելով որպես 10 հոգանոց խումբ անդամ Պակ Ջեսոկի հեռանալուց հետո։ Նաև երկրորդ «Miracle (기적)» մինի ալբոմի թողարկումը պլանավորելիս, հայտարարեցին ՝ *«Մենք պատրաստվում ենք կրկնակի դեբյուտի»*։ Սկսած հունվարի 16-ից հրապարակվեցին անդամներ Հոնգ Ջուչանի և Չվե Բոմինի անհատական  լուսանկարները։ Հունվարի 18-ին հրապարակվեցին Լի Դեյոլի և Թեգի լուսանկարները։ Հունվարի 19-ին` Ուայի և Կիմ Ջիբոմի, հունվարի 10-ին` Բե Սընմինի և Կիմ Դոնհյոնի նկարները։ Իսկ Լի Չանջունի և Բոնգ Ջեհյոնի նկարները հրապարակվեցին հունվարի 21-ին։ Հունվարի 29-ին, ժամը 18:00-ին, Golden Child-ը թողարկեց «Miracle (기적)» մինի ալբոմը։ Փետրվարի 1-ին Golden Child-ը սկսեց իր ելույթները Mnet հեռուստաալիքի «M Countdown» ծրագրում, որին հաջորդեցին KBS2 հեռուստաալիքի «Music Bank» ծրագիրը և MBC հեռուստաալիքի «Show! Music Core» ծրագրի ելույթները։ Ինչպես նաև SBS հեռուստաալիքի «Inkigayo» ծրագրում հանդես են եկավ վերադարձի ելույթով։ Մարտի 11-ին Golden Child-ն ավարտեց իր 6-շաբաթյա առաջխաղացումը SBS հեռուստաալիքի «Inkigayo» ծրագրում «너라고 (It's U)» երգով։

Մարտի 12-ին Golden Child-ը թողարկեց «LADY» երգի երաժշտական տեսահոլովակի թիզերը՝ ակնարկելով իրենց հաջորդ ելույթի երգը։ Մարտի 13-ին ելույթը սկսեց SBS հեռուստաալիքի «The Show» ծրագրում։ Ապրիլի 8-ին B-side երգով (LADY) վերջապես խումբն ավարտեց իր ելույթները SBS հեռուստաալիքի «Inkigayo» ծրագրում։

Այս ընթացքում Golden Child-ը Mnet  հեռուստաալիքի «M Countdown» ծրագրում զբաղեցրել է 6-րդ տեղը, իսկ KBS2 հեռուստաալիքի «Music Bank» ծրագրում՝ 15-րդ տեղը։

Այս գործունեությամբ իրենց դեբյուտից հետո Golden Child-ը առաջին անգամ մտավ հանրային ցանցի երաժշտական հեռարձակումների վարկանիշային աղյուսակ։ Երկրորդ մինի ալբոմը՝ «Miracle (기적)»-ը առաջին շաբաթվա ընթացքում վաճառվեց ավելի քան 30,000 օրինակով։ Այս ալբոմը դեբյուտային «Gol-Cha!» ալբոմի վաճառքի համեմատ ավելացավ մոտ 10000 օրինակով։

Հուլիսի 4-ին թողարկվեց առաջին «Goldenness» սինգլ ալբոմը։

Հոկտեմբերի 24-ին թողարկվեց երրորդ մինի ալբոմը՝ «WISH»-ը։

### 2019-2020 թվականներ։ «Re-boot», «Without You», «Take A Leap», «Pump It Up»
Մեկ տարվա դադարից հետո՝ 2019 թվականի նոյեմբերի 18-ին Golden Child-ը վերադարձավ իրենց առաջին լիամետրաժ ալբոմով՝ «Re-boot»:

Նաև 2019 թվականի դեկտեմբերի վերջին շաբաթը՝ դեկտեմբերի 26-ին, «Re-boot» ամբողջական ալբոմը թողարկվեց «M Countdown»-ում։ «WANNABE» խորագրով երգով նրանք երկու տարվա դեբյուտից հետո առաջին հորիզոնականը գրավեցին երաժշտական ծրագրում։

2020 թվականի հունվարի 29-ին թողարկվեց առաջին վերաթողարկված ալբոմը՝ «Without You», իսկ 2020 թվականի հունվարի 30-ին նրանք վերադարձան «M Countdown» ծրագրի բեմ։

2020 թվականի հունիսի 23-ին թողարկվեց չորրորդ մինի ալբոմը՝ «Take A Leap»: Սակայն տեսահոլովակը նախապես թողարկվել էր կեսգիշերին։

2020 թվականի հոկտեմբերի 7-ին թողարկվեց երկրորդ սինգլ ալբոմը՝ «Pump It Up»։ 2020 թվականի հոկտեմբերի 13-ին այն առաջին տեղն է զբաղեցրել անդամ Բե Սընմինի ծննդյան օրը՝ «The Show»-ում նրա վերադարձից մեկ շաբաթ անց։

### 2021 թվական։ «YES.», «GAME CHANGER», «DDARA»
2021 թվականի հունվարի 25-ին թողարկվեց հինգերորդ մինի ալբոմը՝ «YES.»։ 2021 թվականի փետրվարի 2-ին SBS հեռուստաալիքի «The Show Season 5» ծրագրում վերադարձից հետո խումբը գրավեց առաջին հորիզոնականը, իսկ փետրվարի 3-ին՝ անդամ Կիմ Ջիբոմի ծննդյան օրը, MBC հեռուստաալիքի «Show Champion» ծրագրում գրավեց առաջին հորիզոնականը։

Փետրվարի 18-ին Golden Child-ը թողարկեց b-side «Breathe» երգի տեսահոլովակի թիզերը՝ ակնարկելով իրենց հաջորդ երգը։ Փետրվարի 25-ից սկսած Mnet հեռուստաալիքի «M Countdown» ծրագրում նրանք սկսեցին ելույթ ունենալ b-side «Breathe» երգով։

Օգոստոսի 2-ին նրանք թողարկեցին իրենց երկրորդ ամբողջական ալբոմը՝ «GAME CHANGER»։

Հոկտեմբերի 5-ին նրանք թողարկեցին իրենց երկրորդ վերաթողարկված ալբոմը՝ «DDARA»:

### 2022 թվական։ «A WOO!!», «RATA-TAT-TAT», «AURA»
2022 թվականի հունվարի 26-ին նրանք թողարկեցին իրենց առաջին ճապոնական սինգլը՝ «A WOO!!»: Դա իրենց պաշտոնական դեբյուտն էր Ճապոնիայում։

Մարտի 29-ին անդամ Լի Դեյոլը առաջինը զինվորագրվեց զինվորական ծառայության։

Մայիսի 24-ին խմբի անդամ Թեգը ժամանակավոր դադարեցրեց իր գործունեությունը առողջական պատճառներով։

Հունիսի 15-ին նրանք թողարկեցին իրենց ճապոնական երկրորդ սինգլ ալբոմը՝ «RATA-TAT-TAT»:

Օգոստոսի 8-ին նրանք թողարկեցին իրենց 6-րդ «AURA» մինի ալբոմը և վերադարձան 9 անդամից բաղկացած խմբով։ Թեգը վերսկսեց իր գործունեությունը։

Սեպտեմբերի 28-ին անդամ Չվե Բոմինը դադարեցրեց իր գործունեությունը դեմքի վնասվածքի պատճառով, որը պահանջում էր վիրահատություն և վերականգնում։

### 2023 թվական։ «Invisible Crayon»
2023 թվականի մարտի 20-ին խմբի անդամ Ուայը երկրորդն է, որ զինվորագրվելու է զինվորական ծառայության։

Ապրիլին նրանք թողարկում են իրենց երրորդ ճապոնական սինգլ ալբոմը՝ «Invisible Crayon»: Դրա հետ մեկտեղ անդամ Չվե Բոմինը վերսկսում է իր գործունեությունը։

## Կարծիքներ
2017 թվականին Billboard ամերիկյան երաժշտական ամսագիրը Golden Child-ին ընտրեց որպես «2017 թվականի 10 լավագույն նոր Քեյ փոփ կատարողներից մեկը»։ Billboard ամսագրի ղեկավար Թամա Հերմանը Golden Child-ին գնահատել է որպես *«պոտենցիալ ունեցող արտիստ»*։ Նաև հավելել է, որ «Gol-Cha!» դեբյուտային ալբոմի *«Ռետրո ոճի [[էլեկտրոնային փոփ մեղեդի]]ն քմահաճ ու երիտասարդական զգացողություն ունի»*։ Բացի այդ, կորեական «Idology» երաժշտական վեբ-կայքը ընտրել է Golden Child-ին որպես «Տարվա 5-րդ նորեկ»։ «Idology» երաժշտական վեբ-կայքի ղեկավար Կիմ Յունհան նշել է՝ *[[Կապույտ երիտասարդություն|«Կապույտ երիտասարդության»]]* վերարտադրումը անտեսելու կամ չսիրելու տարբերակ չկա։

## Անդամներ

### Նախկին անդամ

### Անդամների գործունեության ընթացքը

## Դորամա

### Ժամանցային ծրագիր

## Մրցանակների և անվանակարգերի ցանկ

### MTV Europe Music Awards

### High1 Seoul Music Awards

### Mnet Asian Music Awards

### Korea Culture Entertainment Awards

### Asia Artist Awards

### 2022 K Global Heart Dream Awards

### Երաժշտական ծրագրերում առաջին հորիզոնական

## Ծանոթագրություններ

Կատեգորիա:2017 հիմնադրված երաժշտական խմբեր
Կատեգորիա:Կորեական երաժշտական խմբեր
Կատեգորիա:Հարավկորեական երաժշտական խմբեր
Կատեգորիա:Հարավկորեական պարային երաժշտական խմբեր
Կատեգորիա:Վիքիպեդիա:ԲՊՀ հոդվածներ 2023
Կատեգորիա:Քեյ փոփ
Կատեգորիա:Քեյ փոփ երաժշտական խմբեր